CELEX: 32017D0811
Language: da
Date: 2017-05-10 00:00:00
Title: Kommissionens gennemførelsesafgørelse (EU) 2017/811 af 10. maj 2017 om godkendelse af Belgiens ændrede plan for godkendelse af virksomheder i forbindelse med samhandelen inden for Unionen med fjerkræ og rugeæg i henhold til Rådets direktiv 2009/158/EF (meddelt under nummer C(2017) 2947) (EØS-relevant tekst. )

12.5.2017   
            
            
               DA
            
            
               Den Europæiske Unions Tidende
            
            
               L 121/47
            
         KOMMISSIONENS GENNEMFØRELSESAFGØRELSE (EU) 2017/811
   af 10. maj 2017
   om godkendelse af Belgiens ændrede plan for godkendelse af virksomheder i forbindelse med samhandelen inden for Unionen med fjerkræ og rugeæg i henhold til Rådets direktiv 2009/158/EF
   
      
         (meddelt under nummer C(2017) 2947)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (1), særlig artikel 3, stk. 2, litra b), og
   ud fra følgende betragtninger:
   
               (1)
            
            
               Ifølge artikel 3, stk. 1, i direktiv 2009/158/EF skal de planer over nationale foranstaltninger, som hver medlemsstat har iværksat for at sikre, at reglerne i bilag II til nævnte direktiv vedrørende godkendelse af virksomheder med henblik på samhandel med fjerkræ og rugeæg inden for Unionen overholdes, forelægges Kommissionen.
            
         
               (2)
            
            
               Den belgiske plan blev senest godkendt ved Kommissionens afgørelse 2004/835/EF (2).
            
         
               (3)
            
            
               De belgiske myndigheder forelagde den 24. oktober 2016 en ændret plan og anmodede om godkendelse af ændringerne under hensyn til udviklingen i metoderne til diagnosticering af sygdomme, der er omfattet af sundhedskontrolprogrammerne i kapitel III i bilag II til direktiv 2009/158/EF.
            
         
               (4)
            
            
               Kommissionen har gennemgået den ændrede plan, som opfylder kriterierne i direktiv 2009/158/EF og gør det muligt at nå direktivets mål, forudsat at planen gennemføres effektivt og regelmæssigt opdateres af Belgien. Den bør derfor godkendes.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Den ændrede plan over de nationale foranstaltninger, der skal sikre, at reglerne i bilag II til direktiv 2009/158/EF vedrørende godkendelse af virksomheder med henblik på samhandel med fjerkræ og rugeæg inden for Unionen overholdes, jf. artikel 3, stk. 1 i nævnte direktiv, og som Belgien forelagde Kommissionen den 24. oktober 2016, godkendes.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 10. maj 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 343 af 22.12.2009, s. 74.
   
      (2)  Kommissionens beslutning 2004/835/EF af 3. december 2004 om godkendelse af planer for godkendelse af virksomheder med henblik på samhandelen inden for Fællesskabet med fjerkræ og rugeæg (EUT L 360 af 7.12.2004, s. 28).